**«Толысылған шарап (шарап материалы), сондай-ақ өндiрiстiк қуаты жылына төрт жүз мың декалитрден төмен сыра қайнату өнімі өндiрiсiнен басқа, этил спиртiн және (немесе) алкоголь өнiмiн өндiрудiң технологиялық желiлерiн есепке алудың бақылау аспаптарымен жарақтандыру, олардың жұмыс iстеу және есепке алынуын жүзеге асыру қағидаларын бекіту туралы» Қазақстан Республикасы Қаржы министрінің 2015 жылғы 29 қыркүйектегі № 498 бұйрығына өзгерістер енгізу туралы» Қазақстан Республикасының Қаржы министрі бұйрығының жобасын**

**(бұдан әрі – Жоба) қабылдаудың ықтимал қоғамдық-саяси, құқықтық,  
ақпараттық және өзге де салдарларын**

**БАҒАЛАУ**

**1.    Қоғамдық-саяси салдарларды бағалау:**

 Жоба «Этил спиртін өндіру, алкоголь өнімін өндіру, алкоголь өнімдерін өндіру аумағында оны сақтау және көтерме саудада сату жөніндегі қызметті қоспағанда, алкоголь өнімін сақтау және көтерме саудада сату, сондай-ақ алкоголь өнімдерін өндіру аумағында оны сақтау және бөлшек саудада сату жөніндегі қызметті қоспағанда, алкоголь өнімін сақтау және бөлшек саудада сату саласындағы қызметті жүзеге асыруға қойылатын біліктілік талаптары және оларға сәйкестігін растайтын құжаттар тізбесін бекіту туралы» Қазақстан Республикасы Қаржы министрінің 2015 жылғы 30 қаңтардағы № 60 бұйрығымен бекітілген Біліктілік талаптарына бұрын қабылданған түзетулерге сәйкес келтіру мақсатында әзірленді.

Жоба уәкілетті мемлекеттік орган тарапынан алкоголь өнімін өндіру және оның айналымы саласындағы Қазақстан Республикасы заңнамасының сақталуын пәрменді және үздіксіз бақылауды және мониторингті қамтамасыз етеді, бұл бұзушылықтардың алдын алуға және адал бәсекелестікті дамытуға ықпал ететін болады.

**2.    Құқықтық салдарды бағалау:**

Қазақстан Республикасында әлемдік үрдіспен қатар шараптың барлық пайдалы қасиеттерін сақтайтын және алкогольдік сусындардың теріс қасиеттері жоқ алкогольсіз шарапты тұтыну өсуде. Сонымен қатар, алкогольсіз шараптар күрделі өндіріс технологиясына байланысты классикалық шараптарға қарағанда орташа қымбат.

Қазіргі уақытта біздің еліміздегі алкогольсіз шарап нарығы негізінен импорттық өнімдермен ұсынылған. Алкогольсіз шарап өндіру бойынша отандық шарап жасаушыларға тең мүмкіндіктер беру үшін Қағидалардың 28-тармағында көзделген алкогольсіз сыра өндірісінің ұқсастығы бойынша Қазақстан Республикасы Қаржы министрінің 2015 жылғы 29 қыркүйектегі № 498 бұйрығымен бекітілген Толысылған шарап (шарап материалы), сондай-ақ өндiрiстiк қуаты жылына төрт жүз мың декалитрден төмен сыра қайнату өнімі өндiрiсiнен басқа, этил спиртiн және (немесе) алкоголь өнiмiн өндiрудiң технологиялық желiлерiн есепке алудың бақылау аспаптарымен жарақтандыру, олардың жұмыс iстеу және есепке алынуын жүзеге асыру қағидаларының 30-тармағына өзгеріс енгізу жолымен заңнамалық кедергілерді алып тастау ұсынылады.

Жоба Қазақстан Республикасының Конституциясына және Қазақстан Республикасының өзге де қолданыстағы нормативтік құқықтық актілеріне қайшы келмейді.

**3. Ақпараттық салдарды бағалау:**

Жобаның ақпараттық салдары қалыпты деп бағаланады, өйткені ережелерді іске асыру уәкілетті мемлекеттік орган тарапынан алкоголь өнімін өндіру және оның айналымы саласындағы Қазақстан Республикасы заңнамасының сақталуына тұрақты бақылауды қамтамасыз етеді, бұл бұзушылықтарды барынша азайтуға және адал бәсекелестік жағдайларын қолдауға мүмкіндік береді.

Бұдан басқа, Қағидалардың нормаларына сәйкес келтірілуіне байланысты түсіндіру жұмыстарын жүргізу туындамайды, қажет болған жағдайда Баспасөз релизі ұсынылатын болады.

**4. Басқа салдарларды бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.

Жобаны іске асыру республикалық бюджеттен қаржы қаражатын бөлуді талап етпейді.

Өзгерістер нормаларды техникалық нақтылауға бағытталған және ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасының**

**Қаржы министрі М. Такиев**